Luis Acín Boned

Luis Acín Boned (Uesca, 29 de noviembre de 1948) ye un politico y empresario aragonés natural d'o municipio de Uesca. Acín Boned, Luis - Página de voz - Gran Enciclopedia Aragonesa OnLine. El Periódico de Aragón LUIS ACIN - Opinión - Diario Córdoba Diario Córdoba. 10 d'abril de 2003

Ha ocupau cargos en diferents organizacions empresarials, como o de president de l'Asociación d'Empresarios d'Hostelería de Uesca, president d'a Confederación d'Empresarios Uescana, miembro d'as chuntas directivas d'a Confederación Espanyola d'a Chicota y Meyana Empresa y d'a Confederación Espanyola d'Organizacions Empresarials, president fundador d'a Sociedat Uescana de Garantías Reciprocas (OSCAVAL) y presidente nacional de CESGAR.

En o mundo d'a politica ha ocupau cuantos cargos, entre os que destacan os de consellero d'Industria, Comercio y Turismo y consellero d'Ordenación Territorial, Obras Publicas y Transportes d'o Gubierno d'Aragón, y o d'alcalde de Uesca. Luis Acín Boned diputado por Huesca legislatura VII. 18 d'agosto de 2012

 Biografía 
 Inicios 
Luis Acín treballó dende os 19 anyos y sin estudios superiors en un restaurant familiar, lo que suponió o suyo primer paso en o mundo d'a hostelería.

Prencipió en a politica como primer tenient d'alcalde d'o Concello de Uesca, cargo que desempenyó entre 1979 y 1982. En 1983 dentró en o Partido Aragonés (PAR), partiu por o que fue eslegiu concellero de Uesca y deputau provincial (1987). Dimpués, renunció a istos cargos pa dentrar a fer parti d'o Gubierno de Aragón presidiu por l'aragonesista Hipólito Gómez de las Roces, como consellero d'Industria, Comercio y Turismo (1987-1991).

Entre 1991 y 1993 estió consellero d'Ordenación Territorial, Obras Publicas y Transportes —puesto dende o que negoció o Pacto de l'Augua— en o Gubierno PP-PAR d'Emilio Eiroa, El Gobierno aragonés insiste en su oposición a ceder agua del Ebro 13 de chinero de 1993. Javier Ortega. El País continando como parlamentario rechional dica a final d'a lechislatura.

Eslechiu alcalde de Uesca por o PAR en 1995, con os votos de PAR y PP, quedó con un gubierno en minoría —con seis concellers— en crebar-se o pacto con os suyos socios d'o PP en primerías de 1997. En octubre d'ixe mesmo anyo formalizó un alcuerdo de gubierno con os socialistas, pero o 13 de noviembre renunció a o cargo por motivos de salut, tornando asinas a l'actividad profesional, que ha iu alternando con as responsabilidaz politicas.

 Partido Popular 
As suyas relacions con Santiago Lanzuela, con qui coincidió en a Deputación Cheneral d'Aragón, lo levoron a afiliar-se a o Partido Popular en l'anyo 2000, y a acceptar a suya propuesta d'encabezar a candidatura d'iste partiu por a provincia de Uesca, en as eleccions chenerals lechislativas d'Espanya d'ixe anyo.

En o Congreso d'os Deputaus, fació parti d'as comisions d'Exteriors, Medio ambient y Presupuestos. Tamién fue encargau por o suyo partiu d'esfender y explicar o Pacto de l'Augua y o Plan Hidrolochico Nacional. Mientres o suyo tiempo como deputau, o Gubierno central asumió bels compromisos pendients con a provincia de Uesca, lo que se tradució en logros como o desbloqueyo d'o entibo de Mont Aragón, a lanzadera de l'AVE u a variant ferroviaria de Uesca.

O 19 de chulio de 2002, o PP presentó oficialment a candidatura de Luis Acín a o Concello de Uesca pa las eleccions municipals de 2003, en as que remató ganando Fernando Elboj Broto. Ista yera a cuarta ocasión en que optó a ixe puesto: a primera vegada lo fació como independient, y as atras dos (1987 y 1995), en as listas d'o Partido Aragonés (PAR).

 Renuncia 
O 8 d'abril de 2003, Voto de castigo: el despertar de la conciencia ciudadana y la derrota del PP. Pablo Ordaz. Ed. Debate, 2004. Pach. 90. ISBN 9788483065808. Luis Acín renunció a o suyo escanyo en o Congreso d'os Deputaus de Espanya y demandó a suya baixa como militant d'o Partido Popular en protesta por a posición que o gubierno de José María Aznar heba adoptau sobre a guerra contra Irak.

 Referencias 

 Bibliografía 
  Voto de castigo: el despertar de la conciencia ciudadana y la derrota del PP. Pablo Ordaz. Ed. Debate, 2004. Pach. 90. ISBN 9788483065808.
  "Quién es quién en España". Ed. Sor Ángela de la Cruz, 2000.
  "Congress of Local and Regional Authorities of Europe". Council of Europe. 1997. ISBN 9789287131751.

Categoría:Alcaldes de Uesca
Categoría:Alcaldes d'o Partido Aragonés
Categoría:Concellers d'o Concello de Uesca
Categoría:Consellers d'Industria d'a Deputación Cheneral d'Aragón
Categoría:Consellers de Politica Territorial d'a Deputación Cheneral d'Aragón
Categoría:Consellers d'Obras Publicas d'a Deputación Cheneral d'Aragón
Categoría:Consellers de Turismo d'a Deputación Cheneral d'Aragón
Categoría:Deputaus en as Corz d'Aragón por a circumscripción electoral de Uesca
Categoría:Deputaus d'a III Lechislatura d'as Corz d'Aragón
Categoría:Deputaus en o Congreso d'os Deputaus por a provincia de Uesca
Categoría:Deputaus d'a VII Lechislatura d'o Congreso d'os Deputaus
Categoría:Empresarios d'Aragón
Categoría:Gubierno Gómez de las Roces
Categoría:Gubierno Eiroa
Categoría:Naixius de Uesca
Categoría:Politicos d'Aragón
Categoría:Politicos d'o Partido Popular de Aragón
Categoría:1948 (naixencias)